jkorsvik/nowiki_second_scrape_merged huggingface dataset:
Fredrik Myhre

Fredrik Myhre (født 2. juli 1981) er en norsk fotballspiller som spiller for FK Mjølner og før det Løv-Ham fra 2007 og ut 2009-sesongen. Han er opprinnelig fra Moss der han spilte på Sprint-Jeløy før han dro til Bergen for å studere. Her begynte han å spille for Nest-Sotra der han etter hvert ble kaptein. 
Sommeren 2007 gikk han vederlagsfritt til Løv-Ham, der han fikk flere innhopp i løpet av sesongen. Myhre spilte opprinnelig midtstopper, men har blitt omskolert til back. Imidlertid har han blitt brukt som midtstopper også i Løv-Ham, da først og fremst som en følge av skader på andre spillere. Etter 2009-sesongen var Myhre ferdig med utdanningen i Bergen og flyttet tilbake til Østlandet.Halvveis i 2010-sesongen signerte han en kontrakt med FK Mjølner i Narvik.


== Referanser ==


== Eksterne lenker ==
(en) Fredrik Myhre – Transfermarkt
Jubiabá

Jubiabá er en brasiliansk roman skrevet av Jorge Amado i 1935. En film med samme navn basert på boka ble lansert i 1986. Denne var skrevet og regissert av Nelson Pereira dos Santos.
Eirik Østgaard

Eirik Østgaard (født 13. september 1984) er en norsk fotballtrener og fotballspiller som er spillende keepertrener og medisinsk ansvarlig for Åsane Fotball.Han ble hentet til Løv-Ham fra Åsane Fotball før sesongen 2005, og var først og fremst reserve for Løv-Ham. Da Kenneth Udjus var skadet deler av sesongen 2007 spilte han imidlertid flere kamper, totalt syv fra start og to som innbytter, og gjorde en god figur. Etter 2008-sesongen, hvor han ikke spilte noen kamper, var han ikke lenger en del av A-stallen til Løv-Ham. Han gikk etter dette tilbake til Åsane.Han er utdannet muskelterapeut.Eirik Østgaard er også kjent for å ha laget supportersangene til Åsane, «Martyrer på Myrdal Gress» og «Oransje Blod».


== Referanser ==


== Eksterne lenker ==
(en) Eirik Østgaard – Transfermarkt 
(en) Eirik Østgaard – Soccerway 
(no) Eirik Østgaard – Norges Fotballforbund
Oktant

En oktant (fra latin: octans, «⅛ av en sirkel») eller en reflekterende kvadrant er et geometrisk måleinstrument som først og fremst blir brukt i navigasjon. Navnet oktant kommer av at selve buen på måleinstrumentet utgjør en åttedels sirkel, og navnet reflekterende kvadrant viser til instrumentet bruker speil for å doble den observerte vinkelen til en fjerdedels sirkel. Andre navn som har blitt brukt i mindre grad er blant annet astroskop og sjøkvadrant.
Oktantene kom i bruk som navigasjonsinstrument i 1730-årene og tok etterhvert over den rollen som kvadranten, og i mindre grad også fremdeles jakobsstaven, hadde hatt tidligere. Etter at måling av månevinkler ble vanlig rundt 1760-tallet, kom oktanten etterhvert til å tape terreng for sekstanten, ettersom sekstanter kan måle vinkler på opp til 120 °, det vil si 30 ° mer enn oktanter kan. I og med at oktantene var mye billigere å framstille, fortsatte likevel mange fiskefartøyer og handelsfartøyer å bruke oktanter til langt inn på 1800-tallet.
Alexander av Württemberg (1804–1885)

Alexander Paul Ludwig (født 9. september 1804 i St. Petersburg, død 4. juli 1885 i Tüffer) var prins av Württemberg-Teck. Han var yngste sønn av prins Louis av Württemberg-Teck (1756–1817) og Henrietta av Nassau-Weilburg (1780–1857).
Alexander var gift i morganatisk ekteskap med Claudine Rhédey von Kis-Rhéde. Han var far til Franz av Teck og bestefar til dronning Mary av Teck, som var britisk dronning gjennom sitt ekteskap med Georg V av Storbritannia.


== Referanser ==
Anders Fossen Lunde

Anders Fossen Lunde (født 23. mars 1986) er en norsk målvakt som har spilt for blant annet for Løv-Ham og Åsane Fotball.
I Løv-Ham spilte han stort sett på andrelaget, og han fikk kun én kamp i sesongen 2007. Før han spilte for Løv-Ham spilte Fossen Lunde for Varegg Fotball.
Etter 2007-sesongen fikk han ikke fornyet kontrakten med Løv-Ham og gikk derfor til Åsane.


== Referanser ==


== Eksterne lenker ==
(en) Anders Fossen Lunde – Transfermarkt
Amy Vanderbilt

Amy Vanderbilt (født 22. juli 1908 i New York by, død 27. desember 1974 samme sted) var en USA-amerikansk forfatter og autoritet på skikk og bruk. I 1952 utgav hun bestselgeren Amy Vanderbilt's Complete Book of Etiquette.  Boka har kommet i tallrike nyutgaver, de seinere under tittelen Amy Vanderbilt's Etiquette. I 1995 redigerte Nancy Tuckerman and Nancy Dunnan en versjon som stadig er i salg. Bokas popularitet gjør at den regnes som et standardverk om etikette.
Vanderbilt skreiv også kokebøker, blant annet Amy Vanderbilt's Complete Cook Book (1961), som blei illustrert av Andy Warhol.
Vanderbilt arbeidde som deltidsreporter for avisa Staten Island Advance allerede ved 16 års alder. Hun fikk utdannelse i Sveits og ved privatskolen Packer Collegiate Institute i Brooklyn, før hun begynte på New York University.  Hun arbeidde innen markedføringsbransjen, før hun etter fem års forberedelser hadde klar boka som skulle gjøre henne berømt. Fra 1954 til 1960 var hun vert for tv-programmet It's in Good Taste og fra 1960 til 1962 for radioprogrammet The Right Thing To Do.  Hun var også konsulent på etikette for en rekke organisasjoner og selskaper, inkludert USAs utenriksdepartement.
Vanderbilt døde som følge av hodeskader etter fall ut fra et vindu i hjemmet. Det er uklart om fallet skyldtes svimmelhet, som hun etter sigende led av på grunn av blodtrykksmedisiner, eller om hun begikk sjølmord.Vanderbilt var ikke en direkte etterkommer etter Cornelius Vanderbilt, og hun tilhørte derfor ikke den sentrale delen av Vanderbilt-familien. 


== Referanser ==


== Kilder ==
Profil hos NNDB


== Eksterne lenker ==
(en) Amy Vanderbilt på Internet Movie Database 
(en) Amy Vanderbilt hos American National Biography
Matti Sippala

Matti Kalervo Sippala (født 11. mars 1908 i Hollola, død 22. august 1997 i Kotka) var en finsk friidrettsutøver med spydkast som hovedgrein.
Han deltok for Finland i sommerlekene i 1932 i Los Angeles. Her tok han andreplassen, mens landsmennene Matti Järvinen og Eino Penttilä tok de andre medaljene.


== OL-medaljer ==
1932  Los Angeles -  Sølv i friidrett, spydkast


== Eksterne lenker ==
(en) Matti Sippala – Olympedia 
(en) Matti Sippala – Sports-Reference (OL-resultater – arkivert) 
(en) Matti Sippala – Track and Field Statistics
Parau

Parau er en forstad i Auckland, New Zealand.
Parau  er en del av det lokale styresmaktsområdet Waitakere City Council. Geografisk ligger det nær den større forstaden Titirangi
James Gregory

James Gregory er navnet til flere personer: 

James Gregory (matematiker) (1638–1675), skotsk matematiker og astronom
James Gregory (skuespiller) (1911–2002), amerikansk skuespiller
James Gregory (fangevokter) (?-2003) sørafrikansk fangevokter på Robben Island og forfatter av boka Goodbye Bafana
Jon Arne Corell

Jon Arne Corell (født 5. februar 1947) er en norsk visesanger, komponist og forfatter som blant annet var en sentral skikkelse i den politisk engasjerte visesangbevegelsen i Norge i 1970-årene. Per 2020 er han del av musikkgruppa På stengrunn.
Corell var blant de første i Norge som sang politiske viser da han opptrådte i Viseklubben Dolphin. Her sang han sanger av Stig Dagerman og Fred Åkerström, og begynte å skrive musikk til dikt av Rudolf Nilsen. Jon Arne Corell samarbeidet tidlig med PS-gruppa, bestående av Erik Hauglund, Øyvind Jensen, Arvid Esperø, og Steinar Ofsdal, og sammen med disse turnert han en del rundt i Norge.
Corell er kanskje mest kjent for sin tolkning og tonsetting av dikteren Rudolf Nilsen, først og fremst med plateprosjektet På stengrunn. Dette ble ført videre senere i utgivelsen På gjensyn, som også inneholder originalopptak av Ella Hval. Platen Enda en vår – tilby en sang ble nominert til Spellemannprisen 1975 i klassen viseplate.
Corell har siden arbeidet som forlagsredaktør og produksjonssjef i Aschehoug forlag. Han er far til historikeren Synne Corell.


== Diskografi ==

På stengrunn (1973, med Kari Svendsen, Lillebjørn Nilsen, Lars Klevstrand m.fl.)
Enda en vår – tilby en sang (1975)
Trollflir – Sanger etter dikt og dagsedler av Johanna Schwartz og Asbjørn Elden (1978), sanger til dikt av Johanna Schwarz og Asbjørn Elden
Siden sist (2001)
På gjensyn – Nye sanger til dikt av Rudolf Nilsen (2007)
På gjensyn - 17 nye sanger av Rudolf Nilsen (2019, med Lars Klevstrand, Kari Svendsen, Steinar Ofsdal, Carl Morten Iversen og Moddi)SinglerKaffesang (2001)


=== PS-gruppa ===
Slutt opp, kamerat! (1971)
Kampen fortsetter (1972)


=== Deltar på ===
Flora: Viser i trengsel (1972)
Jack Berntsen & Kystfolket: 50 mil for Norge/Bygdevisa (Kor er hammaren, Edvard) (1974)
Karussell: Norsk på topp 3 (1974)
Lars Klevstrand: Twostep og blå ballader (1974)
MAI: Rød miks anno 1971–75 (1977)
MAI: Streik! (1977)
Dan Berglund: Dan Berglund sjunger Rudolf Nilsen (1977)
Kari Svendsen: Kari Svendsen (1978)
Kari Svendsen: Solskinn og sang (1982)
Hanne Krogh: Nordens vakreste (1982)
Savage Rose: Ild og frihed (1989)
Chris Erichsens Orkester: Hold meg fast (1989)
Hanne Krogh: 40 beste (1994)
Gatesangerne: Gatesangerne (1995)
Kjell Kristensen, Johan Skevik, Berit Hassel & Ann Ingrid Fiskvik: Vårres viser (2005)
Ole Paus: Den store norske sangboka (2007)
McMusic: Norsk visesang i 50 år (2008)
Åge Aleksandersen & Mikael Wiehe: To Stemmer – 14 Akustiske Sanger & Konsertfilm (2008)
Mikael Wiehe: Alla dessa minnen – det bästa av Mikael Wiehe (2012)
Brødrene Iversens Orkester: Mor mi står i glaset (2013)
Orditone: Streif (2014)
Bjølsen Valsemølle: Tider skal komme (2015)
MAI/Universal Music: MAI 1973–1983 (2016)
Rockheim Records: Ei vise er så mangt (2017)
Rune Larsen & Anne Veddeng: Heartbeat (2018)


== Bøker ==
Data i sporet, kriminalroman, Oslo, 1985
Datasmuglerne, kriminalroman, Oslo, 1989


== Eksterne lenker ==
(en) Jon Arne Corell på Discogs 
(en) Jon Arne Corell på MusicBrainz 
(no) «Tilbake på stengrunn», Dagsavisen 30. april 2013
Jeg hadde tenkt

«Jeg hadde tenkt» er et kjærlighetsdikt av Rudolf Nilsen, utgitt posthumt i diktsamlingen Hverdagen (Gyldendal 1929).
Diktet ble tonsatt av Jon Arne Corell og utgitt i duett mellom Corell og Kari Svendsen på platen På stengrunn i 1973.
GSS

GSS har flere betydninger:

Gudjonsson suggestibility scale
Gerstmann-Strässler-Scheinkers sykdom
Graduate Student's Society
Gudjonsson suggestibility scale

Gudjonsson suggestibility scale (forkortet: GSS), er en test som rettspsykiateren Gisli H. Gudjonsson har utviklet for å undersøke hvor lett en enkeltperson har for å bli påvirket av press utenfra, eller fra myndighetspersoner, i en avhørssituasjon. Hensikten med testen er å avdekke falske tilståelser og justismord. Metoden ble først beskrevet av Gudjonsson i 1984.
Testen bygger på påvirkningen fra to ulike avhørsformer:

Tonefall og avhørsintensitet fra den som foretar avhøret.
Ledende spørsmål fra den som foretar avhøret.Testen tar sikte på å undersøke hvor lett vedkommende lar seg påvirke av omgivelser, inntrykk og press i en avhørssituasjon. Testen er basert på at at en person (en mistenkt – eller et vitne) blir fortalt en forholdsvis lang historie. Den som forteller historien utgir seg for å være en myndighetsperson. Senere blir personen (tilhøreren) bedt om å svare på spørsmål angående historien. Flere av spørsmålene er ledende og med feil resonnement i forhold til historien.
På enkelte av spørsmålene forsøker avhørslederen ved hjelp av tonefall eller fakter å signalisere at svaret ikke er slik han/hun vil ha det, selv om testpersonen svarte riktig på spørsmålet. 
Sterkt press i en avhørssituasjon kan, ifølge Gudjonsson, også føre til Memory distrust syndrome, som innebærer at en person husker hendelser som han blir fortalt som om det var hendelser han selv har opplevd.


== Se også ==
Milgram-eksperimentet


== Eksterne lenker ==
Gudjonsson Suggestibility Scales – Link til testresultatene
GSS – Videre testing 1998
Henning Lillegård

Henning Lillegård (født 1971 på Finnsnes) er en norsk pressefotograf. Han er utdannet ved Norsk pressefotografskole i Fredrikstad.Han har jobbet som pressefotograf i Dagbladet siden begynnelsen av 1990-tallet og vant prisen Årets bilde 2004 med et bilde fra gymnastikksalen i Beslan etter at over 300 barn og voksne ble drept i en gisselaksjon på skolen. Samme år gikk han også til topps i klassen Nyheter i denne konkurransen.


== Referanser ==
Arcangel & De La Ghetto

Austin Santos, artistnavn Arcangel, og Rafael Castillo, artistnavn De La Ghetto, til sammen Arcangel & De La Ghetto er en reggaeton-duo fra Puerto Rico. De har vært aktive fra 2004 til 2007.


== Diskografi; Arcangel ==
La Maravilla (januar 2008)


=== Singler ===
Pa' Que La Pases Bien (2007)


== Diskografi; De La Ghetto ==
Masacre Musical (februar 2008)


=== Singler ===
Pa' Tras (2007)


== Eksterne lenker ==
(en) Arcángel & De La Ghetto – kategori av bilder, video eller lyd på Commons 
(en) Arcángel & De la Ghetto på MusicBrainz 
(en) Arcángel & De la Ghetto på Spotify 
(en) Arcángel & De la Ghetto på Genius — sangtekster 
(en) Arcángel & De la Ghetto på Genius — sangtekster 
(en) Arcángel & De la Ghetto på AllMusic 
(en) Arcangels offisielle MySpace-side
Ranabåt

Ranabåt har flere betydninger:

Nordlandsbåt, fellesbetegnelse for tradisjonelle båter bygd i Nordland, Troms eller Finnmark.
Spissbåtene fra Rana og Saltdal (Ranaspissa og Saltdalspissa), nordnorske varianter av spissbåtene, og ble først bygd omkring 1890.
Memory distrust syndrome

Memory distrust syndrome (MDS), er en tilstand som en person kan føle seg hensatt i ved at han blir fortalt å ha deltatt i en hendelse vedkommende ikke har deltatt i.
Ved påvirkning utenfra (særlig i en avhørssituasjon) blir vedkommende fortalt en historie, og etter gjentatt press fra en eller flere personer etterhvert erkjenner å ha vært deltager i, på tross av faktisk ikke å ha hatt noen rolle i historien. 
Tilstanden ble beskrevet av rettspsykiater Gisli H. Gudjonsson i 1982.


== Se også ==
Gudjonsson suggestibility scale
Milgram-eksperimentet
Falsk tilståelse
MDS

MDS  kan referere til:

Memory distrust syndrome
Myelodysplastisk syndrom
MDS (minidatamaskin)
Microsoft SQL Server Master Data Services, et produkt for behandling av databaser
Spear of Destiny

Spear of Destiny, også kalt Wolfenstein: Spear of Destiny, er et førstepersonsskytespill utviklet av id Software, og ble utgitt av FormGen Corporation 18. september 1992. Spillet foregår i tiden før hendelsene i Wolfenstein 3D, som det er en oppfølger av. Spillet bruker samme grafikkmotor som Wolfenstein 3D.


== Referanser ==


== Eksterne lenker ==
(en) Spear of Destiny på Steam 
(en) Spear of Destiny hos MobyGames 
(en) Spear of Destiny på Internet Movie Database 
(en) Spear of Destiny hos Internet Game Database
Jarl Inge Melberg

Jarl Inge Melberg (født 22. februar 1970 i Sarpsborg) er en norsk svømmer. Han er oppvokst i Halden, nå bosatt i Oslo. Han innehar pr juli 2008 tre norske rekorder: 100 m fri langbane, 100 m fri kortbane, 200 m fri kortbane. Han deltok i OL i Barcelona i 1992 og har en seier i verdenscupen på 100 m fri i Göteborg i 1990. Han vant kongepokalen i 1988 og 1989.
Melberg arbeider i dag som allmennlege i Oslo. Han er gift med den tidligere svømmeren Helen Karal Melberg og er yngre bror av den tidligere svømmeren Kai Henning Melberg. Han slekter til flere svømmere og stupere fra familen Melberg.


== Medaljer i norske mesterskap ==


== Norske rekorder satt av Jarl Inge Melberg ==


=== Langbane ===


=== Kortbane ===


== Eksterne lenker ==
(en) Jarl Inge Melberg – Olympedia 
(en) Jarl Inge Melberg – Sports-Reference (OL-resultater – arkivert)
Edward og Elaine Brown

Edward Lewis Brown (født 1942) og hans kone, Elaine Alice Brown (født ca. 1940) er innbyggere i den amerikanske staten New Hampshire som fikk amerikansk og internasjonal medieoppmerksomhet i tidlig 2007 for sin motstand mot i det hele tatt betale statlig (føderal) inntektsskatt. De nektet å overgi seg til statlige agenter etter å ha blitt dømt for skatteunndragelser. Etter at de ble dømt utspant det seg en lang bevæpnet stillingskrig mellom dem og federale agenter på deres eiendom i New Hampshire. Edward og Elaine Brown ble tilslutt arrestert den 4. oktber 2007.


== Referanser ==
The Browns

The Browns kan også referere til Edward og Elaine BrownThe Browns var en amerikansk familie-sanggruppe fra Pine Bluff i Arkansas som besto av Jim Ed Brown og hans søstre Maxine Brown og Bonnie Brown. Gruppen spilte country-musikk.


== Diskografi ==
1957: Jim Edward, Maxine, and Bonnie Brown
1959: Sweet Sounds by the Browns
1960: Town and Country
1960: The Browns Sing Their Hits
1961: Our Favorite Folk Songs
1961: Songs from the Little Brown Church Hymnal
1964: This Young Land
1964: Grand Ole Opry Favorites
1965: I Heard the Bluebirds Sing
1965: When Love is Gone
1965: Three Shades of Brown
1966: Alone with You
1966: Our Kind of Country
1966: The Best of the Browns
1967: The Old Country Church
1967: Browns Sing the Big Ones from Country
1968: A Harvest of Country Songs
1969: Sugar Cane County
1984: Rockin' Rollin' Browns
1985: 20 of the Best
1986: Looking Back to See
1996: Family Bible


== Eksterne lenker ==
(en) The Browns på Discogs 
(en) The Browns på MusicBrainz 
(en) The Browns på Songkick 
(en) The Browns på AllMusic 
Jim Ed Browns artistprofil på the Country Politian-nettside
CMT om Browns
Country Pop Legends-programinformasjon Arkivert 4. januar 2008 hos Wayback Machine.
Altars of Madness

Altars of Madness er Morbid Angels debutalbum, og en milepæl i death metals historie. Den remasterede versjonen (utgitt 2003) inkluderte flere remiksede versjoner av sanger fra album.  I 2006 kom en dualdisc-utgave med remasteren fra 2003 på audiosiden og Live Madness 89, innspilt på Nottingham Rock City den 14. november 1989 på DVD-siden. Dette albumet inneholder også noen uslitelige live-favoritter, som «Chapel of Ghouls», «Blasphemy» og «Maze of Torment». 


== Sporliste ==
«Immortal Rites» (Azagthoth, Vincent) – 4:04
«Suffocation» (Azagthoth, Vincent) – 3:15
«Visions from the Dark Side» (Azagthoth, Vincent) – 4:10
«Maze of Torment» (Azagthoth, Vincent) – 4:25
«Lord of All Fevers & Plague» (Ekstraspor) (Azagthoth) – 3:28
«Chapel of Ghouls» (Azagthoth, Browning) – 4:58
«Bleed for the Devil» (Azagthoth) – 2:23
«Damnation» (Azagthoth, Vincent) – 4:10
«Blasphemy» (Azagthoth) – 3:31
«Evil Spells» (Azagthoth) – 4:13
«Maze of Torment» (remiks) – 4:27
«Chapel of Ghouls» (remiks) – 4:59
«Blasphemy» (remiks) – 3:21


== Musikere ==
David Vincent — bass, vokal
Trey Azagthoth — gitar
Richard Brunelle — gitar
Pete Sandoval — trommer


== Eksterne lenker ==
(en) Altars of Madness på Discogs 
(en) Altars of Madness på MusicBrainz 
(en) Altars of Madness på Encyclopaedia Metallum 
(en) Altars of Madness på Spotify 
(en) Altars of Madness på AllMusic
Labankdør

En labankdør er en enkel tredør som er laget av stående plank tett i tett, bundet sammen med en horisontal plank oppe og nede, og stivet av med en skråplank. Labankdører hengsles med et par stabelhengsler som er festet til de horisontale plankene, og lukkemekanismen er oftest bare en krok, men kan også være en bolteskåte. Labankdører bygges oftest på plassen, men man kan også få kjøpt ferdige labankdører i trevareforretninger. Bruksområdet er som oftest hytter og uthus.
Råel

Råel (lokal uttale: rå-ål, opprinnelig Rauðhella) er et boligområde og en grunnkrets i Tønsberg kommune. Råel ligger i Søndre Slagen, ca. 3 km øst for Tønsberg sentrum. Det skilles mellom Øvre Råel som ligger langs Narverødveien og Nedre Råel langs Husvikveien.
På Øvre Råel ligger Søndre Slagen kirke. Den kommunale Råelåsen barnehage åpnet i 2006, og den private Betania barnehage flyttet til Råel i 2002. I de tidligere fabrikklokalene til SABA (senere SCA Hygiene Products) er det nå en rekke mindre bedrifter som holder til. Hovedbygningen, som da fungerte som lager, brant ned til grunnen i 2015. Det er også en rørleggerbedrift og dagligvarehandel på Øvre Råel.
På Nedre Råel ligger Regnbuen barnehage for barn 1 til 5 år. Elihu kristne grunnskole er en privat barne- og ungdomsskole som holder til på Nedre Råel. Råel skole ble nedlagt 1925 og det har siden ikke vært kommunal skole på Råel. Flesteparten av elevene herfra hører til Husvik skole, mens noen går på Presterød skole. Nærmeste ungdomsskole er Presterød ungdomsskole.
Gårdene Øvre og Nedre Råel er nevnt i skriftlige kilder fra 1300-tallet.


== Referanser ==


== Eksterne lenker ==
Øvre Råel gård, Sem og Slagen bygdebok
Nedre Råel gård, Sem og Slagen bygdebok
Betania barnehage
Råelåsen barnehage, Tønsberg kommune
The Road to Hell: Part 2

The Road to Hell: Part 2 er et studioalbum av Chris Rea, utgitt i 1999 – ti år etter det første The Road to Hell. 


== Sporliste ==
All sanger ved Chris Rea, med unntak av spor to, som er av Ditcham/Rea.

«Can't Get Through» – 8:17
«Good Morning» – 5:23
«E» – 6:06
«Last Open Road» – 3:46
«Coming Off the Ropes» – 5:44
«Evil No. 2» – 5:34
«Keep on Dancing» – 4:23
«Marvin» – 5:04
«Firefly» – 4:42
«I'm in My Car» – 4:39
«New Times Square» – 4:46
«The Way You Look Tonight» – 5:12 (ikke inkludert i alle versjoner)
Fylkesvei 509 (Vestfold)

Fylkesvei 509 i Vestfold, Narverødveien, gikk mellom Presterød og Narverød i Tønsberg kommune. Veien var 2,7 km lang.
2019 ble veien del av fylkesvei 3126.


== Kommuner og knutepunkter ==

 Tønsberg


== Referanser ==


== Eksterne lenker ==
Vegvesenets vegkart
Cochise (sang)

«Cochise» er Audioslaves debutsingel, hentet fra deres debutalbum Audioslave. I musikkvideoen er Chris Cornell alene på en plattform, og Tom Morello, Tim Commerford og Brad Wilk vises alene uten en vokalist. Dette skal symbolisere hvordan Audioslave ble til, i og med at Chris Cornell ikke hadde noe band og at de tidligere medlemmene av Rage Against the Machine ikke hadde en vokalist.


== Sporliste ==
«Cochise» – 3:42
«We Got The Whip» – 4:05
«Gasoline» (Live From Letterman) – 4:43
«Cochise» (Video Version) – 3:42


== Credits ==
Tim Commerford – Bassgitar
Chris Cornell – Vokalist
Tom Morello – Gitar
Brad Wilk – Trommer
Rick Rubin – Produser


== Eksterne lenker ==
(en) Cochise på Discogs 
(en) Cochise på MusicBrainz 
(en) Cochise på MusicBrainz